Erfenisbewaring - Orania Beweging
"Neem uit die verlede alles wat goed en edel is, en bou daarop die toekoms." – Paul Kruger, 1904
Die Afrikanererfenis is 'n integrale deel van ons kultuur en om hierdie rede bestee Orania veel tyd, energie en hulpbronne aan die effektiewe bewaring van ons erfenis. Ons kan as't ware ons toekomsrigting peil, omdat ons onsself kan oriënteer met ons verlede as onbeweeglike vaste punt.
Binne Orania dien ons tans die Afrikanererfenis met twee museums, die monumente koppie, met beelde van Afrikaner Staatsmanne, 'n volledige Afrikanerargief asook 'n uitgebreide boekery en word ook toenemend gesien as die welkome tuiste vir erfenisstukke wat vir die nuwe Suid-Afrika soms 'n verleentheid is. Ons erken ons verlede, die goeie en die kwade, en neem eienaarskap van die totaliteit van Afrikanerwees.